Diari Oficial de la Generalitat Valenciana


Sumari del DOGV 5193, del 07-02-2006 (2006/1168)

RESOLUCIÓ de 12 de gener de 2006, del director del Centre de Desenvolupament Marítim, relativa a la prohibició d'ancoratge d'embarcacions i artefactes flotants en les aigües del port de Torrevieja.
-----------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/res/2006/01/12/(1)/dof/vci/html**

### Dades del document

Número de DOGV
:   5193

Data del DOGV
:   07-02-2006

Secció del DOGV
:   I. DISPOSICIONS GENERALS

Número del document
:   2006/1168


Data del document
:   12-01-2006

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * Centre de Desenvolupament Marítim
    * Torrevieja
    * embarcació d'esbarjo
    * legislació
    * instal·lació portuària

RESOLUCIÓ de 12 de gener de 2006, del director del Centre de Desenvolupament Marítim, relativa a la prohibició d'ancoratge d'embarcacions i artefactes flotants en les aigües del port de Torrevieja. [2006/F1168]  
Vist l'informe de la Divisió d'Explotació i Conservació de Ports sobre l'assumpte en el qual s'indica que:  
«El port de Torrevieja disposa d'un ampli espill d'aigua sobre el qual naveguen les embarcacions que hi accedixen per a recalar en les distintes instal·lacions que allí se situen.  
En algunes zones de la dàrsena, particularment a l'oest, es troben ancorades amb assiduïtat embarcacions. Esta circumstància fa que les embarcacions de qualssevol dimensions que naveguen pel port hagen de sortejar els ancoratges, ja que són obstacles que interrompen els canals d'aproximació en no tindre cap orde, com sí que ocorre en les atracades al moll i als pantalans de més de 1.200 embarcacions esportives que en estos se situen.  
Tot allò que s'ha exposat aconsella, a fi d'augmentar la seguretat en la navegació en la dàrsena, eradicar l'ancoratge d'embarcacions en el port de Torrevieja.  
D'altra banda, les publicacions nàutiques en vigor (cartes nàutiques i derroters) arrepleguen com a ancoratge l'espill de les aigües interiors del port de Torrevieja.  
D'acord amb l'anterior, es proposa la prohibició d'ancoratge en les aigües del port de Torrevieja i la comunicació d'esta prohibició a l'Institut Hidrogràfic de la Marina per a l'oportuna correcció de cartes i derroters.»  
Atés el que disposa l'informe transcrit, que s'assumix com a motivació de la present en compliment del que disposa l'article 89.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la seua forma esmenada per la Llei 4/1999, de 13 de gener, de modificació de l'anterior.  
Atés que els articles 14 i 15 del Decret 182/2004, d'1 d'octubre, del Consell de la Generalitat, pel qual s'aprova el Reglament Orgànic i Funcional de la Conselleria d'Infraestructures i Transport, atorguen al director del Centre de Desenvolupament Marítim les facultats d'explotació i conservació dels ports de competència de la Generalitat Valenciana.  
Fent ús de les atribucions que concedix al director del Centre de Desenvolupament Marítim l'esmentat decret, resolc:  
1. Prohibir l'ancoratge d'embarcacions i artefactes flotants en les aigües del port de Torrevieja.  
2. La present resolució haurà de publicar-se en el Diari Oficial de la Generalitat Valenciana, i entrarà en vigor l'endemà de la dita publicació. També haurà de quedar exposada en les oficines de la Divisió d'Explotació i Conservació de Ports existents en el port de Torrevieja, i per a això es traslladarà a l'àrea corresponent.  
3. Que notifiqueu la present resolució a l'Institut Hidrogràfic de la Marina.   
València, 12 de gener de 2006.. El director del Centre de Desenvolupament Marítim: Francisco Pérez López.


Còpia Permalink ELI